title: Regulamentul de punere în aplicare (UE) nr. 960/2012 al Comisiei din 18 octombrie 2012 de stabilire a valorilor forfetare de import pentru fixarea prețului de intrare pentru anumite fructe și legume

text:
               19.10.2012

               RO

               Jurnalul Oficial al Uniunii Europene

               L 288/2

         REGULAMENTUL DE PUNERE ÎN APLICARE (UE) NR. 960/2012 AL COMISIEI
   din 18 octombrie 2012
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în sectorul fructelor și legumelor și în sectorul fructelor și legumelor procesate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 18 octombrie 2012.

            Pentru Comisie, pentru președinte

         José Manuel SILVA RODRÍGUEZ

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 157, 15.6.2011, p. 1.

      ANEXĂ
      Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  MA

                  67,8

                  MK

                  35,9

                  ZZ

                  51,9

                  0707 00 05

                  MK

                  38,5

                  TR

                  116,3

                  ZZ

                  77,4

                  0709 93 10

                  TR

                  116,7

                  ZZ

                  116,7

                  0805 50 10

                  AR

                  81,6

                  CL

                  108,8

                  TR

                  85,5

                  ZA

                  84,5

                  ZZ

                  90,1

                  0806 10 10

                  BR

                  269,0

                  MK

                  59,9

                  TR

                  147,1

                  ZZ

                  158,7

                  0808 10 80

                  AR

                  216,2

                  MK

                  29,8

                  NZ

                  127,3

                  US

                  143,5

                  ZA

                  93,4

                  ZZ

                  122,0

                  0808 30 90

                  CN

                  92,8

                  TR

                  115,3

                  ZZ

                  104,1

         (1)  Nomenclatura țărilor stabilită prin Regulamentul (CE) nr. 1833/2006 al Comisiei (JO L 354, 14.12.2006, p. 19). Codul „ZZ” desemnează „alte origini”.


title: Regulamentul de punere în aplicare (UE) nr. 1251/2009 al Consiliului din 18 decembrie 2009 de modificare a Regulamentului (CE) nr. 1911/2006 de instituire a unei taxe antidumping definitive la importurile de soluții de uree și de azotat de amoniu originare, printre altele, din Rusia

text:
               19.12.2009

               RO

               Jurnalul Oficial al Uniunii Europene

               L 338/5

      REGULAMENTUL DE PUNERE ÎN APLICARE (UE) NR. 1251/2009 AL CONSILIULUI

   din 18 decembrie 2009
   de modificare a Regulamentului (CE) nr. 1911/2006 de instituire a unei taxe antidumping definitive la importurile de soluții de uree și de azotat de amoniu originare, printre altele, din Rusia
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 384/96 al Consiliului din 22 decembrie 1995 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene (1) („regulamentul de bază”), în special articolul 9 alineatul (4) și articolul 11 alineatul (4),
   având în vedere propunerea Comisiei prezentată după consultarea comitetului consultativ,
   întrucât:
   A.   PROCEDURA ANTERIOARĂ

               (1)

               Prin Regulamentul (CE) nr. 1995/2000 (2), Consiliul a instituit o taxă antidumping definitivă la importurile de soluții de uree și de azotat de amoniu („UAA”) originare, printre altele, din Rusia. Regulamentul respectiv este denumit în continuare „regulamentul inițial”, iar ancheta care a condus la măsurile instituite prin regulamentul inițial este denumită în continuare „ancheta inițială”.

               (2)

               În urma unei reexaminări efectuate în perspectiva expirării măsurilor, inițiată în septembrie 2005 („reexaminarea efectuată în perspectiva expirării măsurilor”), Consiliul, prin Regulamentul (CE) nr. 1911/2006 (3), a reînnoit aceste măsuri la nivelul actual, pentru o perioadă de cinci ani. Măsurile constau în taxe specifice.

         B.   PROCEDURA ACTUALĂ

   1.   CEREREA DE REEXAMINARE

               (3)

               S-a înaintat o cerere de reexaminare în ceea ce privește un nou exportator („reexaminarea prezentă”), în conformitate cu articolul 11 alineatul (4) din regulamentul de bază, de către Open Joint Stock Company Acron („solicitantul”), un producător-exportator din Rusia. Cererea s-a limitat la stabilirea dumpingului, în ceea ce îl privește pe solicitant.

               (4)

               Solicitantul a susținut că nu a exportat UAA în Uniune în cursul perioadei de anchetă pe care s-au bazat măsurile antidumping, cuprinsă între 1 iunie 1998 și 31 mai 1999 („perioada de anchetă inițială”), și că nu este afiliat niciunui producător-exportator de UAA care face obiectul măsurilor antidumping menționate. Solicitantul a afirmat, de asemenea, că a început să exporte UAA în Uniune după perioada de anchetă inițială.

         2.   INIȚIEREA REEXAMINĂRII ÎN CEEA CE PRIVEȘTE UN „EXPORTATOR NOU”

               (5)

               Comisia a examinat elementele de probă prima facie prezentate de solicitant și le-a considerat suficiente pentru a justifica inițierea unui reexaminări în conformitate cu dispozițiile articolului 11 alineatul (4) din regulamentul de bază. După consultarea Comitetului consultativ și după ce industriei în cauză din Uniune i s-a oferit posibilitatea de a-și prezenta observațiile, Comisia a deschis, prin Regulamentul (CE) nr. 241/2009 (4), o reexaminare a Regulamentului (CE) nr. 1911/2006 („măsurile în vigoare”) în ceea ce privește solicitantul.

               (6)

               În temeiul articolului 2 din Regulamentul (CE) nr. 241/2009, taxa antidumping de 20,11 EUR/tonă instituită prin Regulamentul (CE) nr. 1911/2006 a fost abrogată în ceea ce privește importurile de UAA produse și vândute la export în Uniune de către solicitant. În paralel, în conformitate cu articolul 14 alineatul (5) din regulamentul de bază, autoritățile vamale au fost invitate să ia măsurile necesare pentru înregistrarea importurilor respective.

         3.   PRODUSUL ÎN CAUZĂ

               (7)

               Produsul care face obiectul actualei reexaminări este același cu cel din ancheta inițială, respectiv soluție de uree și de azotat de amoniu, un îngrășământ lichid utilizat în mod curent în agricultură, originar din Rusia („produsul în cauză”). Acesta constă într-un amestec de uree, azotat de amoniu și apă. Produsul în cauză se încadrează în prezent la codul NC 3102 80 00.

         4.   PĂRȚILE INTERESATE

               (8)

               Comisia a informat oficial solicitantul, reprezentanții țării exportatoare și asociația producătorilor din Uniune cu privire la inițierea reexaminării. Părților interesate li s-a dat posibilitatea de a-și face cunoscute în scris punctele de vedere și de a solicita o audiere până la termenul-limită fixat în avizul de inițiere. Au fost audiate toate părțile interesate care au solicitat aceasta și care au demonstrat că există motive speciale care să justifice audierea.

               (9)

               Comisia a trimis chestionare solicitantului și societăților afiliate și a primit răspunsuri în termenele-limită stabilite pentru acel scop. Comisia a căutat și a verificat toate informațiile considerate necesare pentru stabilirea dumpingului. Comisia a efectuat vizite de verificare la sediul solicitantului și al societății afiliate:

                           —

                           JSC Acron, Novgorod, Rusia;

                           —

                           Agronova International Inc., Hallandale, SUA („Agronova”).

         5.   PERIOADA ANCHETEI DE REEXAMINARE

               (10)

               Perioada anchetei de reexaminare în ceea ce privește un „exportator nou” s-a derulat între 1 ianuarie 2008 și 31 decembrie 2008 („PAR”).

         C.   REZULTATELE ANCHETEI

   1.   CALIFICAREA CA „EXPORTATOR NOU”

               (11)

               Ancheta a confirmat că solicitantul nu a exportat produsul în cauză în cursul perioadei de anchetă inițiale și că a început exportul în Uniune după perioada respectivă.

               (12)

               Mai mult, solicitantul a fost în măsură să demonstreze că nu era afiliat niciunui exportator sau producător din Rusia care să fi făcut obiectul măsurilor antidumping pentru importurile de soluții de uree și de azotat de amoniu originare din Rusia.

               (13)

               În consecință, se confirmă faptul că solicitantul ar trebui considerat „exportator nou”, în conformitate cu dispozițiile articolului 11 alineatul (4) din regulamentul de bază.

         2.   DUMPINGUL

   2.1.   DETERMINAREA VALORII NORMALE

               (14)

               Solicitantul nu a realizat vânzări interne în Rusia ale produsului în cauză. Atunci când prețurile vânzărilor interne nu pot fi folosite pentru a stabili valoarea normală, este necesară aplicarea unei alte metode. În conformitate cu articolul 2 alineatul (3) din regulamentul de bază, Comisia a calculat în schimb o valoare normală construită, după cum urmează.

               (15)

               Valoarea normală a fost construită pe baza costurilor de producție suportate de către solicitant, la care se adaugă o sumă rezonabilă pentru costurile de vânzări, cheltuielile administrative și alte costuri generale (denumite în continuare „costuri VAG”), precum și pentru profituri, în conformitate cu articolul 2 alineatele (3) și (6) din regulamentul de bază.

         2.1.1.
         Ajustare a costului gazului natural pe piața internă din Rusia

               (16)

               În ceea ce privește costul de fabricație, ar trebui menționat că un procent important din costul de fabricație și un procent semnificativ din costul total de producție este reprezentat de costurile gazului. În conformitate cu articolul 2 alineatul (5) din regulamentul de bază, s-a verificat dacă în registrele solicitantului s-au reflectat, în mod rezonabil, costurile legate de producția și vânzările produsului în cauză.

               (17)

               S-a stabilit că prețurile gazului pe piața internă plătite de solicitant erau anormal de scăzute. Cu titlu indicativ, acestea reprezentau între o pătrime și o cincime din prețul de export al gazului natural din Rusia. În această privință, toate datele disponibile arată că prețurile gazului practicate pe piața internă din Rusia erau prețuri reglementate, cu mult mai mici decât prețul de piață plătit pentru gazul natural pe piețele nereglementate. Deoarece costurile gazului nu erau reflectate în mod rezonabil în registrele solicitantului, acestea au trebuit ajustate în consecință. În absența oricăror prețuri nedenaturate ale gazului cu privire la piața internă rusă și în conformitate cu articolul 2 alineatul (5) din regulamentul de bază, a trebuit ca prețurile gazului să fie stabilite pe „oricare altă bază rezonabilă, inclusiv pe baza informațiilor provenite de pe alte piețe reprezentative”.

               (18)

               Prețul ajustat a fost calculat pe baza prețului mediu al gazului rusesc vândut la export la granița germano-cehă (Waidhaus), fără a include costurile de transport și ajustat, astfel încât să țină seama de costul de distribuție local. Întrucât Waidhaus este principalul punct de vânzare a gazului rusesc în Uniune, reprezentând cea mai mare piață a gazului din Rusia și practicând, în același timp, prețuri care țin seama, în mod rezonabil, de cheltuieli, aceasta poate fi considerată o piață reprezentativă în sensul articolului 2 alineatul (5) din regulamentul de bază.

               (19)

               În urma notificării, solicitantul a formulat mai multe observații legate de (i) temeiul juridic al ajustării pentru gazul natural efectuate, pe de o parte, și (ii) metodele aplicate pentru ajustare, pe de altă parte.

         2.1.1.1.   Temeiul juridic al ajustării pentru gazul natural

               (20)

               Solicitantul a afirmat că orice ajustare a prețului gazului natural plătit pe piața internă din Rusia ar fi nejustificată, pe motiv că registrele contabile ale acestuia au reflectat pe deplin costurile asociate cu activitatea de producție a produsului în cauză în Rusia. Solicitantul a mai argumentat că, în conformitate cu articolul 1 din regulamentul de bază, valoarea normală trebuie să fie stabilită întotdeauna cu privire la țara exportatoare și că, prin urmare, bazarea constatărilor pe informații furnizate de producători din alte țări terțe era contrară articolului respectiv.

               (21)

               În ceea ce privește argumentul solicitantului privind pretinsa încălcare a articolului 1 din regulamentul de bază, ar trebui precizat că articolul 1 descrie doar conceptul general de dumping, dar normele detaliate privind stabilirea dumpingului sunt prevăzute în articolul 2 din regulamentul de bază. Articolul 2 alineatul (5) din regulamentul de bază prevede posibilitatea utilizării datelor de pe alte piețe reprezentative, inclusiv dintr-o țară terță, dacă costurile asociate cu producția și vânzarea produsului care face obiectul anchetei nu sunt, în mod rezonabil, reflectate în registrele părții în cauză. Prin urmare, argumentul solicitantului în acest sens a trebuit să fie respins.

               (22)

               Solicitantul a mai invocat, de asemenea, existența avantajelor concurențiale naturale în Rusia, precum abundența gazului natural și condițiile favorabile de aprovizionare care ar explica diferența de preț între gazul natural vândut pe piața internă și cel exportat. Solicitantul a susținut, de asemenea, că prețurile gazului practicate pe piața internă din Rusia acoperă costurile de producție.

               (23)

               În ceea ce privește existența avantajelor naturale, solicitantul nu a menționat faptul că prețurile gazelor naturale practicate pe piața internă erau reglementate în Rusia și nu puteau fi considerate, prin urmare, ca reflectând în mod rezonabil un preț practicat în mod normal pe piețele în care costurile nu sunt denaturate. Solicitantul nu a furnizat niciun element de probă în sprijinul solicitărilor sale. În plus, în ceea ce privește costurile, chiar dacă prețul gazului plătit de către solicitant a acoperit costul unitar de producție și vânzare al gazului suportat de către furnizorul său, acest argument este irelevant, întrucât prețul pieței pentru gaz nu este în mod obligatoriu direct corelat cu costurile de producție și vânzare ale acestuia. Prin urmare, afirmațiile respective au trebuit să fie respinse.

               (24)

               Solicitantul a susținut în continuare că o anchetă efectuată în temeiul regulamentului de bază nu ar trebui să includă cazul subvențiilor acordate produselor situate în amonte în lanțul de producție. Se observă faptul că articolul 2 alineatul (5) din regulamentul de bază are ca scop să determine dacă costurile asociate cu producerea și vânzarea produsului similar sunt sau nu reflectate în mod rezonabil în registrele părții în cauză. Din motivele prevăzute anterior în considerentul 17, s-a constatat că lucrurile nu stau astfel. Această situație este diferită de determinarea existenței subvențiilor, care nu face obiectul prezentei anchete. În consecință, argumentul solicitantului a trebuit să fie respins.

               (25)

               În acest context, solicitantul indică, de asemenea, faptul că, chiar dacă există o situație specială a pieței în sensul articolului 2 alineatul (3) din regulamentul de bază, aceasta nu se referă decât la piața produsului în cauză, și anume UAA ca atare, care nu poate fi extinsă la condițiile de piață pentru produsul situat în amonte. Cu toate acestea, astfel cum rezultă din considerentul 24 de mai sus, ajustarea pentru prețurile gazului natural s-a efectuat în temeiul articolului 2 alineatul (5) din regulamentul de bază care, astfel cum s-a menționat mai sus în considerentul 21, autorizează în mod explicit instituțiile să utilizeze costurile de producție care provin de pe alte piețe reprezentative. În consecință, argumentul solicitantului a trebuit să fie respins.

               (26)

               În cele din urmă, solicitantul a susținut că articolul 2 alineatul (5) din regulamentul de bază urmărește să examineze doar dacă registrele societății respectă principiile contabile general acceptate ale țării terțe în cauză, dar nu solicită ca aceste costuri să corespundă celor constatate pe piețe nereglementate.

               (27)

               Ar trebui remarcat faptul că, în conformitate cu articolul 2 alineatul (5) din regulamentul de bază, două criterii trebuie îndeplinite pentru ca costurile să fie calculate pe baza registrelor ținute de exportator: (i) registrele trebuie ținute în conformitate cu principiile contabile general acceptate („PCGA”) ale țării în cauză și (ii) registrele trebuie să reflecte în mod rezonabil costurile asociate producerii și vânzării produsului în cauză. Dacă, precum în cazul de față, al doilea criteriu nu este îndeplinit deoarece registrele nu reflectă costurile, acestea din urmă trebuie să fie ajustate. În consecință, argumentul solicitantului a trebuit să fie respins.

         2.1.1.2.   Metoda de ajustare aplicată privind gazul

               (28)

               Solicitantul susține că în cursul PAR a prezentei anchete prețurile au fluctuat în mod semnificativ și că valoarea normală ar trebui stabilită pe o bază lunară (sau cel puțin trimestrială), și nu pe o bază anuală.

               (29)

               Ar trebui remarcat faptul că, deși prețurile gazului au fluctuat în cursul PAR, aceste fluctuații nu au fost considerate excepționale sau deosebit de semnificative. Într-adevăr, piața gazului natural este în general caracterizată de fluctuații destul de importante de preț. Solicitantul nu a putut demonstra existența unor circumstanțe specifice, nici că fluctuațiile de preț în cursul PAR au depășit în mod semnificativ fluctuațiile obișnuite. Prin urmare, nu există niciun motiv să nu se respecte metoda utilizată în ancheta care a condus la instituirea măsurilor în vigoare. În al doilea rând, informațiile pe baza cărora, conform solicitantului, ar fi trebuit să fie stabilită valoarea normală au fost doar parțial disponibile, deoarece informațiile necesare de la societățile din SUA (și anume costurile VAG și profitul) nu au fost disponibile decât pe o bază anuală. Prin urmare, chiar dacă s-ar urma argumentul solicitantului, nu ar fi posibilă calcularea corectă a valorilor lunare sau trimestriale. În consecință, argumentul solicitantului a trebuit să fie respins.

               (30)

               Solicitantul contestă, de asemenea, alegerea Waidhaus ca piață de referință adecvată, date fiind prețurile posibil necompetitive aplicate la gaze naturale în Germania și relațiile dintre părți, un factor legat de formulele de calcul al prețurilor în contractele de export de gaz cu Rusia.

               (31)

               Ar trebui precizat faptul că prețurile interne la gaz în Germania pretinse a fi necompetitive au fost considerate oricum irelevante deoarece ar viza doar prețurile la care distribuitorii din Germania vând gazul pe piața internă și, prin urmare, acest lucru nu are nicio legătură cu prețul la care gazul exportat de Rusia este vândut la Waidhaus. Argumentul solicitantului constând în faptul că operatorii germani nu au niciun interes în a negocia prețuri scăzute pentru gazul importat din Rusia la Waidhaus nu este decât o presupunere neîntemeiată, nefiind susținută de o situație de fapt sau de elemente de probă. Prin urmare, aceste argumente au fost respinse.

               (32)

               Solicitantul a susținut în continuare că, în cazul în care ar fi fost folosit prețul de export Waidhaus, taxa la export rusă care trebuie plătită pentru toate exporturile ar fi trebuit dedusă din prețul Waidhaus, întrucât acesta nu se aplică pe piața internă.

               (33)

               Într-adevăr, prețul pieței la Waidhaus, care a fost considerată ca o piață reprezentativă în sensul articolului 2 alineatul (5) din regulamentul de bază, este prețul de după taxele de export, și nu prețul înaintea acestor taxe. Din perspectiva cumpărătorului, prețul pe care trebuie să îl plătească la Waidhaus este important, iar în această privință este irelevant ce procent din acest preț constituie o taxă de export și ce procent este plătit furnizorului de gaz. Acesta din urmă, pe de altă parte, va încerca întotdeauna să își crească prețul la maximum și, prin urmare, să impună cel mai ridicat preț pe care clienții săi sunt dispuși să îl plătească. Ținând seama de faptul că acest preț este întotdeauna cu mult peste nivelul costurilor de producție, ceea ce permite furnizorului de gaz să înregistreze profituri uriașe, prețul de piață nu este influențat în primul rând de valoarea taxei la export, ci de prețul pe care piața este dispusă să-l plătească. Prin urmare, concluzia a fost că prețul care include taxa la export, și nu prețul de dinaintea aplicării acestei taxe, reprezintă prețul nedenaturat orientat spre piață. În consecință, argumentele solicitantului în această privință au fost respinse.

               (34)

               În acest context, solicitantul a susținut, de asemenea, că marja comercială a distribuitorului local nu ar trebui adăugată la prețul de export de la Waidhaus, fără să explice totuși sau să demonstreze de ce consideră că ajustarea pentru distribuitorul local ar fi fost inadecvată. S-a considerat că, deoarece clienții de pe piața internă cumpărau gazul de la furnizorii locali, a trebuit să se presupună că aceștia ar fi nevoiți să plătească costurile de distribuție locale care nu sunt incluse ca atare în prețul Waidhaus neajustat. Prin urmare, s-a considerat că această ajustare a fost într-adevăr justificată și, în consecință, argumentul solicitantului a fost respins.

         2.1.2.
         Costurile de vânzare, cheltuielile administrative, alte costuri generale („costurile VAG”)

               (35)

               Costurile de vânzare, cheltuielile administrative și alte costuri generale, precum și profitul nu au putut fi stabilite în baza părții introductive a articolului 2 alineatul (6) prima teză din regulamentul de bază, deoarece solicitantul nu a realizat vânzări interne în Rusia ale produsului similar. Articolul 2 alineatul (6) litera (a) din regulamentul de bază nu s-a putut aplica, întrucât numai solicitantul face obiectul anchetei. Nici articolul 2 alineatul (6) litera (b) nu era aplicabil, întrucât pentru produsele din aceeași categorie generală gazul natural este de departe cea mai importantă materie primă și, prin urmare, costurile de producție trebuiau, de asemenea, ajustate, din motivele menționate în considerentul 17 de mai sus. În cadrul acestei reexaminări, nu a fost pusă la dispoziție nicio informație pentru a cuantifica într-un mod adecvat această ajustare și pentru a stabili sumele corespunzătoare costurilor VAG, precum și marjelor de profit relevante la vânzarea acestor produse după o astfel de ajustare. Prin urmare, sumele corespunzătoare costurilor VAG, precum și profitului s-au stabilit în conformitate cu articolul 2 alineatul (6) litera (c) din regulamentul de bază în temeiul unei metode rezonabile.

               (36)

               Piața internă rusă de produse din aceeași categorie generală fiind extrem de mică, a trebuit să se obțină informațiile de pe alte piețe reprezentative. În această privință, s-au luat în considerare informațiile publice disponibile privind marile societăți care activează în sectorul economic al îngrășămintelor azotate. S-a considerat că datele corespunzătoare cu privire la producătorii nord-americani (respectiv SUA) sunt cele mai adecvate pentru scopurile prezentei anchete, dată fiind larga disponibilitate a unor informații financiare publice fiabile și complete privind companiile cotate la bursă în această regiune a lumii. În afară de aceasta, piața nord-americană a evidențiat un volum semnificativ de vânzări interne și un nivel considerabil de concurență atât din partea societăților naționale, cât și a societăților străine. Din acest motiv, sumele corespunzătoare costurilor de desfacere, cheltuielilor administrative și altor costuri generale, precum și profitului s-au stabilit pe baza mediei ponderate a respectivelor sume provenite de la trei producători nord-americani, despre care s-a constatat că fac parte din cele mai mari societăți din sectorul îngrășămintelor, având în vedere vânzările nord-americane ale acestora din aceeași categorie generală de produse (îngrășăminte azotate). Acești trei producători au fost considerați reprezentativi pentru sectorul îngrășămintelor azotate, iar sumele corespunzătoare costurilor de desfacere, cheltuielilor administrative și altor costuri generale, precum și profitului, ca fiind reprezentative pentru același tip de costuri asumate în mod normal de societățile care activează cu succes în respectivul sector de activitate. În afară de aceasta, nu există niciun indiciu că valoarea profitului astfel stabilită depășește profitul realizat, în mod normal, de producătorii ruși pentru vânzările de produse din aceeași categorie generală pe piața lor internă.

               (37)

               În urma notificării, solicitantul a contestat metoda descrisă mai sus, afirmând că marja de profit utilizată este nerezonabilă și excesiv de ridicată, în special în comparație cu marja de profit utilizată în anchetele antidumping anterioare privind același produs. Solicitantul susține că anul 2008, care reprezintă anul utilizat pentru determinarea costurilor VAG, precum și a profiturilor, a fost un an excepțional pe piața SUA, întrucât prețurile gazului au fluctuat considerabil, iar prețurile pentru îngrășăminte au fost excepțional de ridicate, ceea ce a generat rate de profit excepțional de ridicate pentru producătorii din Statele Unite.

               (38)

               În general, prezenta reexaminare a confirmat absența circumstanțelor modificate, în sensul articolului 11 alineatul (9) din regulamentul de bază, care ar justifica aplicarea unei alte metode decât cea utilizată în ancheta care a condus la instituirea măsurilor în vigoare. În primul rând, s-a constatat că marjele de profit realizate de aceiași producători americani înainte de 2008 au fost similare cu marjele de profit realizate în 2008. În al doilea rând, chiar dacă nivelurile de profit în 2008 au fost foarte diferite de cele înregistrate în anii anteriori, acest lucru este normal într-o economie de piață în care costurile, prețurile și profiturile evoluează în timp. În al treilea rând, piața gazului natural este în general caracterizată de volatilitate. O comparație a nivelurilor prețului gazului pe piețele americane și la Waidhaus între 2008 și anii anteriori nu a arătat nicio tendință divergentă care ar fi oferit temeiuri pentru profituri anormal de ridicate pe piața SUA. Luând în considerare cele menționate anterior, s-a considerat că nu există niciun motiv să nu se respecte metoda descrisă la considerentul 36 de mai sus.

               (39)

               În plus, solicitantul susține că criteriul stabilit la articolul 2 alineatul (6) litera (c) privind caracterul rezonabil al marjei de profit utilizate nu a fost aplicat, întrucât marja de profit depășește profitul realizat, în mod normal, de alți exportatori sau producători pentru vânzările de produse din aceeași categorie generală pe piața internă a țării de origine, în sensul articolului 2 alineatul (6) litera (c) din regulamentul de bază.

               (40)

               Solicitantul nu a furnizat niciun element de probă în sprijinul acestei solicitări. Întrucât prezenta reexaminare s-a limitat la determinarea dumpingului în ceea ce îl privește pe solicitant, nicio informație cu privire la alți producători nu a fost disponibilă. Observând în același timp faptul că costurile gazului suportate de solicitant au trebuit să fie respinse din motive subliniate mai sus, rata de rentabilitate declarată de solicitant la nivelul societății pentru produse vândute pe piața internă, după efectuarea corecțiilor pentru profituri și pierderi extraordinare din activități financiare, este de aceeași magnitudine cu rata de rentabilitate a producătorilor americani. În aceste condiții, nu există motive pentru a considera că marja de profit utilizată este superioară profitului realizat în mod normal de alți exportatori sau producători la vânzarea produselor din aceeași categorie generală pe piața internă a țării de origine în sensul articolului 2 alineatul (6) litera (c) din regulamentul de bază.

               (41)

               Industria din Uniune a obiectat împotriva abordării de mai sus cu privire la determinarea costurilor VAG și a profiturilor și a pretins că ar fi trebuit să fie folosite costurile VAG proprii ale solicitantului. Cu toate acestea, articolul 2 alineatul (6) din regulamentul de bază prevede că sumele corespunzătoare costurilor VAG și profiturilor se stabilesc numai în funcție de date reale privind producția și vânzarea, în cadrul operațiunilor comerciale normale, ale producătorului exportator în cauză. Așa cum se subliniază mai sus în considerentele 35 și 36, nu s-a întâmplat acest lucru deoarece solicitantul nu a efectuat vânzări de produs similar pe piața internă rusă. Prin urmare, argumentul a trebuit să fie respins.

         2.2.   PREțUL DE EXPORT

               (42)

               În conformitate cu articolul 2 alineatul (8) din regulamentul de bază, prețul de export s-a stabilit pe baza prețului plătit efectiv sau care urmează să fie plătit pentru produsul în cauză, vândut la export de către țara exportatoare către Uniune.

         2.3.   COMPARAțIE

               (43)

               Valoarea normală și prețul de export au fost comparate pe bază franco fabrică. Pentru a asigura o comparație echitabilă între valoarea normală și prețul de export, s-a ținut seama în mod corespunzător, sub formă de ajustări, de diferențele care afectează prețurile și comparabilitatea acestora, în conformitate cu articolul 2 alineatul (10) din regulamentul de bază. Prin urmare, s-au făcut ajustări în cazul diferențelor existente în transport, manipulare, încărcare și costuri auxiliare și impozite indirecte, după caz, și pe baza unor dovezi verificate.

               (44)

               Vânzările la export ale solicitantului pe durata PAR au fost efectuate prin intermediul Agronova, un comerciant afiliat, cu sediul în SUA. Ancheta a demonstrat că rolul societății afiliate se limitează doar la găsirea clienților și la negocierea contractelor de vânzare. Verificarea efectuată a arătat că conturile societății Agronova nu reflectau pe deplin totalitatea operațiunilor sale și existau indicații că, deși niciun comision legat de tranzacții nu era vărsat societății, activitățile sale erau remunerate sub alte forme. Din aceste motive, s-a considerat că Agronova îndeplinește funcții similare cu cele ale unui agent care lucrează pe bază de comision. Prin urmare, prețul de export a fost ajustat cu un comision teoretic care corespunde unei marje comerciale obișnuite a unui comerciant, în conformitate cu articolul 2 alineatul (10) litera (i) din regulamentul de bază.

               (45)

               Solicitantul a afirmat că prețul de export nu ar fi trebuit ajustat cu un comision teoretic în conformitate cu articolul 2 alineatul (10) litera (i) din regulamentul de bază pentru vânzări efectuate prin intermediul societății sale afiliate din SUA, întrucât această societate ar fi îndeplinit funcții identice cu cele ale unui serviciu de vânzări la export în totalitate integrat și, prin urmare, nu ar trebui să fie considerat ca agent care lucrează pe bază de comision.

               (46)

               Această afirmație nu a putut fi confirmată de ancheta prezentă, ceea ce a arătat că, în ceea ce privește funcțiile și modul de remunerare a activităților societății afiliate de către solicitant, societatea afiliată ar trebui mai curând considerată drept un agent care lucrează pe bază de comision.

         2.4.   MARJA DE DUMPING

               (47)

               Marja de dumping a fost stabilită pe baza unei comparații între valoarea normală medie ponderată și prețul de export mediu ponderat, în conformitate cu articolul 2 alineatul (11) din regulamentul de bază.

               (48)

               Această comparație a arătat că marja de dumping, exprimată ca procent al prețului CIF la frontieră, înainte de vămuire, este de 22,9 %.

         D.   MĂSURILE ANTIDUMPING

               (49)

               Se reamintește că, în conformitate cu articolul 9 alineatul (4) din regulamentul de bază și după cum se evidențiază în considerentul 49 din Regulamentul (CE) nr. 1995/2000, taxa definitivă din ancheta inițială a fost stabilită la nivelul marjei de prejudiciu constatate, care era mai scăzută decât marja de dumping, întrucât s-a constatat că această taxă mai scăzută ar fi oportună pentru a elimina prejudiciul adus industriei din Uniune. Ținând seama de cele menționate anterior, taxa stabilită în această reexaminare nu ar trebui să fie superioară marjei de prejudiciu.

               (50)

               Nicio marjă de prejudiciu individual nu se poate stabili în această reexaminare intermediară parțială, întrucât aceasta se limitează la examinarea dumpingului în ceea ce îl privește pe solicitant. Prin urmare, marja de dumping stabilită în prezenta reexaminare a fost comparată cu marja de prejudiciu stabilită în ancheta inițială. Întrucât aceasta din urmă era mai mică decât marja de dumping constatată în această anchetă, ar trebui impusă solicitantului o taxă antidumping definitivă la nivelul marjei de dumping constatate în cursul anchetei inițiale.

               (51)

               În ceea ce privește forma măsurii, s-a considerat că dreptul antidumping modificat ar trebui să ia aceeași formă ca drepturile impuse prin Regulamentul (CE) nr. 1995/2000. Pentru a garanta eficacitatea măsurilor și pentru a descuraja orice manipulare a prețurilor, ar trebui instituită taxa sub forma unei valori specifice pe tonă. Ca urmare, taxa antidumping care urmează a fi instituită la importurile de produs în cauză fabricat și vândut la export în Uniune de către solicitant, calculată pe baza marjei de prejudiciu astfel cum a fost stabilită în ancheta inițială și exprimată sub forma unei sume specifice pe tonă, ar trebui să fie 20,11 EUR pe tonă.

         E.   PERCEPEREA RETROACTIVĂ A TAXEI ANTIDUMPING

               (52)

               Având în vedere constatările menționate anterior, taxa antidumping aplicabilă solicitantului se percepe retroactiv începând de la data deschiderii reexaminării în cazul importurilor produsului în cauză care au făcut obiectul înregistrării în conformitate cu articolul 3 din Regulamentul (CE) nr. 241/2009.

         F.   NOTIFICAREA ȘI DURATA APLICĂRII MĂSURILOR

               (53)

               Solicitantul și celelalte părți au fost informați cu privire la faptele și considerentele esențiale în temeiul cărora s-a intenționat reinstituirea unei taxe antidumping definitive asupra importurilor de anumite tipuri de UAA originare, printre altele, din Rusia, produse și vândute la export în Uniune de solicitant, și perceperea retroactivă a acestei taxe pentru importurile care au făcut obiectul înregistrării. Tuturor părților li s-a acordat ocazia de a prezenta observații.

               (54)

               În temeiul articolului 11 alineatul (2) din regulamentul de bază, prezenta reexaminare nu afectează data de expirare a măsurilor instituite prin Regulamentul (CE) nr. 1911/2006.

         G.   ANGAJAMENTUL

               (55)

               În urma notificării concluziilor definitive, solicitantul a oferit un angajament, în conformitate cu articolul 8 din regulamentul de bază. Solicitantul a declarat că oferta se bazează pe expectativa rezonabilă că unele dintre solicitările sale făcute în urma comunicării concluziilor definitive vor fi acceptate și vor avea ca urmare un preț minim de import care ar fi acceptabil pentru solicitant. Cu toate acestea, întrucât niciuna dintre observațiile formulate de solicitant nu a fost considerată justificată și întrucât solicitantul nu pare interesat să ofere un preț minim de import bazat pe nivelul de eliminare a prejudiciului stabilit în cursul anchetei inițiale, nu s-a mai considerat necesară o analiză detaliată aprofundată a ofertei de angajament, în vederea eventualei sale acceptări,

         ADOPTĂ PREZENTUL REGULAMENT:
   Articolul 1
   (1)   Tabelul din articolul 1 alineatul (2) din Regulamentul (CE) nr. 1911/2006 se modifică prin adăugarea următoarelor:

                  Țara

                  Societatea

                  Valoarea taxei
                  (pe tonă)

                  Cod adițional TARIC

                  „Rusia

                  Joint Stock Company Acron

                  20,11 EUR

                  A932”

   (2)   Taxa instituită astfel este, de asemenea, percepută retroactiv pentru importurile de amestecuri de uree și de azotat de amoniu în soluții apoase sau amoniacale înregistrate în conformitate cu articolul 3 din Regulamentul (CE) nr. 241/2009.
   (3)   Prin prezentul regulament, autorităților vamale li se indică să înceteze înregistrarea importurilor efectuate de amestecuri de uree și de azotat de amoniu în soluții apoase sau amoniacale originare din Rusia, produse și vândute la export către Uniune de Joint Stock Company Acron.
   (4)   Dacă nu se prevede altfel, se aplică dispozițiile în vigoare în materie de taxe vamale.
   Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 18 decembrie 2009.

            Pentru Consiliu

            Președintele

         Å. TORSTENSSON

      (1)  JO L 56, 6.3.1996, p. 1.

      (2)  JO L 238, 22.9.2000, p. 15.

      (3)  JO L 365, 21.12.2006, p. 26.

      (4)  JO L 75, 21.3.2009, p. 5.


title: Regulamentul de punere în aplicare (UE) nr. 562/2011 al Comisiei din 10 iunie 2011 de adoptare a planului de repartizare către statele membre a resurselor imputabile exercițiului bugetar 2012 pentru furnizarea de alimente din stocurile de intervenție pentru persoanele cele mai defavorizate din Uniunea Europeană și de derogare de la anumite dispoziții din Regulamentul (UE) nr. 807/2010

text:
               11.6.2011

               RO

               Jurnalul Oficial al Uniunii Europene

               L 152/24

         REGULAMENTUL DE PUNERE ÎN APLICARE (UE) NR. 562/2011 AL COMISIEI
   din 10 iunie 2011
   de adoptare a planului de repartizare către statele membre a resurselor imputabile exercițiului bugetar 2012 pentru furnizarea de alimente din stocurile de intervenție pentru persoanele cele mai defavorizate din Uniunea Europeană și de derogare de la anumite dispoziții din Regulamentul (UE) nr. 807/2010
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole (Regulamentul unic OCP) (1), în special articolul 43 literele (f) și (g), coroborat cu articolul 4,
   având în vedere Regulamentul (CE) nr. 2799/98 al Consiliului din 15 decembrie 1998 de stabilire a sistemului agromonetar pentru moneda euro (2), în special articolul 3 alineatul (2),
   întrucât:

               (1)

               În conformitate cu articolul 2 din Regulamentul (UE) nr. 807/2010 al Comisiei din 14 septembrie 2010 de stabilire a normelor de punere în aplicare pentru livrarea de produse alimentare din stocurile de intervenție pentru persoanele cele mai defavorizate din Uniune (3), Comisia trebuie să adopte un plan de distribuție care urmează să fie finanțat din resursele disponibile în exercițiul bugetar 2012. Este necesar ca planul să stabilească, în special, pentru fiecare dintre statele membre care pun în aplicare măsura, resursele financiare maxime disponibile pentru executarea părții sale din plan, precum și cantitatea din fiecare tip de produs care urmează să fie scoasă din stocurile deținute de agențiile de intervenție.

               (2)

               Statele membre implicate în planul de distribuție pentru exercițiul bugetar 2012 au furnizat Comisiei informațiile necesare în conformitate cu articolul 1 din Regulamentul (UE) nr. 807/2010.

               (3)

               În scopul alocării resurselor, este necesar să se țină seama de experiența acumulată și de măsura în care statele membre au utilizat resursele care le-au fost atribuite pe parcursul exercițiilor precedente.

               (4)

               Luând în considerare faptul că stocurile de intervenție disponibile în cadrul planului de distribuire de alimente către persoanele cele mai defavorizate sunt substanțial reduse față de anul precedent, se impune ca planul anual pentru 2012 să fie adoptat imediat ce statele membre furnizează Comisiei informațiile necesare în conformitate cu articolul 1 din Regulamentul (UE) nr. 807/2010. Adoptarea rapidă are ca scop să le ofere statelor membre timp suplimentar pentru a organiza implementarea planului anual al Uniunii, astfel încât autoritățile naționale și organizațiile caritabile să aibă posibilitatea de a găsi surse alternative de alimente.

               (5)

               La articolul 4 din Regulamentul (UE) nr. 807/2010 se prevede că, în cazul în care nu există orez în stocurile de intervenție, Comisia poate autoriza scoaterea de cereale din stocurile de intervenție ca plată a furnizării de orez și de produse pe bază de orez mobilizate pe piață. În consecință, dat fiind că în prezent nu există orez în stocurile de intervenție, trebuie autorizată scoaterea de cereale din stocurile de intervenție ca plată a mobilizării de produse pe bază de orez pe piață.

               (6)

               La articolul 8 alineatul (1) din Regulamentul (UE) nr. 807/2010 se prevede transferul, între statele membre, al produselor care nu sunt disponibile în stocurile de intervenție ale statului membru în care aceste produse sunt necesare pentru implementarea planului anual de distribuție. În consecință, trebuie autorizate transferurile pe teritoriul Uniunii necesare în vederea implementării planului pentru 2012, în condițiile stabilite la articolul 8 din Regulamentul (UE) nr. 807/2010.

               (7)

               Având în vedere situația actuală a pieței în sectorul cerealelor, caracterizată de niveluri înalte ale prețurilor de piață, și pentru a proteja interesele financiare ale Uniunii, este oportună creșterea garanției, prevăzută la articolul 4 alineatul (3) și la articolul 8 alineatul (4) din Regulamentul (UE) nr. 807/2010, pe care trebuie să o constituie ofertantul declarat câștigător al operațiunilor de livrare de cereale.

               (8)

               Pentru implementarea planului anual de distribuție, este necesar să se rețină ca fapt generator, în sensul articolului 3 din Regulamentul (CE) nr. 2799/98, data la care începe exercițiul de gestionare a stocurilor publice.

               (9)

               În conformitate cu articolul 2 alineatul (2) din Regulamentul (UE) nr. 807/2010, în cursul elaborării planului anual de distribuție, Comisia a consultat principalele organizații familiarizate cu problemele persoanelor celor mai defavorizate din Uniune.

               (10)

               Comitetul de gestionare a organizării comune a piețelor agricole nu a emis un aviz în termenul stabilit de președinte,

         ADOPTĂ PREZENTUL REGULAMENT:
   Articolul 1
   Pentru 2012, distribuirea de alimente către persoanele cele mai defavorizate din Uniune, în temeiul articolului 27 din Regulamentul (CE) nr. 1234/2007, se realizează în conformitate cu planul anual de distribuție stabilit în anexa I la prezentul regulament.
   Se autorizează utilizarea cerealelor ca plată pentru produse pe bază de orez mobilizate pe piață, astfel cum se prevede la articolul 4 alineatul (2) din Regulamentul (UE) nr. 807/2010.
   Articolul 2
   Transferul pe teritoriul Uniunii al produselor menționate în anexa II la prezentul regulament se autorizează în condițiile stabilite la articolul 8 din Regulamentul (UE) nr. 807/2010.
   Articolul 3
   Prin derogare de la articolul 4 alineatul (3) al cincilea paragraf și de la articolul 8 alineatul (4) primul paragraf din Regulamentul (UE) nr. 807/2010, pentru planul de distribuție pentru 2012, înainte de scoaterea cerealelor din stocurile de intervenție, ofertantul declarat câștigător al operațiunilor de livrare trebuie să constituie o garanție de 150 EUR per tonă.
   Articolul 4
   Pentru implementarea planului anual de distribuție prevăzut la articolul 1 din prezentul regulament, data faptului generator în sensul articolului 3 din Regulamentul (CE) nr. 2799/98 este 1 octombrie 2011.
   Articolul 5
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 10 iunie 2011.

            Pentru Comisie, pentru președinte

         José Manuel SILVA RODRÍGUEZ

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 349, 24.12.1998, p. 1.

      (3)  JO L 242, 15.9.2010, p. 9.

      ANEXA I

         PLAN ANUAL DE DISTRIBUȚIE PENTRU 2012

                  (a)

                  Resurse financiare puse la dispoziție pentru implementarea planului pentru 2012 în fiecare stat membru:

                              (în EUR)

                              Stat membru

                              Distribuire

                              Belgique/België

                              2 795 058

                              България

                              4 183 873

                              Česká republika

                              122 600

                              Eesti

                              718 782

                              Éire/Ireland

                              1 304 105

                              Elláda

                              4 805 742

                              España

                              18 084 154

                              France

                              15 869 928

                              Italia

                              22 103 802

                              Latvija

                              1 558 586

                              Lietuva

                              1 849 759

                              Luxembourg

                              47 463

                              Magyarország

                              3 237 794

                              Malta

                              131 505

                              Polska

                              17 310 824

                              Portugal

                              4 524 628

                              România

                              12 035 925

                              Slovenija

                              515 467

                              Slovakia

                              959 383

                              Suomi/Finland

                              1 327 965

                                 Total

                                 113 487 343

                  (b)

                  Cantitatea din fiecare tip de produs care urmează să fie scoasă din stocurile de intervenție ale Uniunii Europene în vederea distribuirii în fiecare stat membru, în limita sumelor maxime stabilite la litera (a) din prezenta anexă:

                              (în tone)

                              Stat membru

                              Cereale

                              Unt

                              Lapte praf degresat

                              Belgique/België

                              —

                              1 560,273

                              България

                              39 144,763

                              —

                              Česká republika (1)

                              450,000

                              —

                              Eesti (2)

                              —

                              383,316

                              Éire/Ireland

                              —

                              727,985

                              Elláda

                              —

                              2 682,689

                              España

                              —

                              10 095,040

                              France

                              —

                              8 859,003

                              Italia

                              —

                              12 338,912

                              Latvija

                              —

                              870,043

                              Lietuva

                              —

                              1 032,583

                              Luxembourg (3)

                              —

                              —

                              Magyarország

                              —

                              1 807,420

                              Malta

                              1 230,373

                              —

                              Polska

                              —

                              9 663,348

                              Portugal

                              —

                              2 525,764

                              România

                              112 609,424

                              —

                              Slovenija

                              —

                              287,747

                              Slovakia

                              8 976,092

                              —

                              Suomi/Finland

                              —

                              741,304

                                 Total

                                 162 410,652

                                 53 575,425

         (1)  Česká Republika: alocarea pentru achiziționarea de produse lactate de pe piața UE: 37 356 EUR, sumă care trebuie dedusă din alocarea pentru lapte praf degresat și, suplimentar, 33 263 EUR, sumă care trebuie dedusă din alocarea pentru unt pentru Česká Republika.

         (2)  Eesti: alocarea pentru achiziționarea de produse lactate de pe piața UE: 30 440 EUR, sumă care trebuie dedusă din alocarea pentru unt pentru Eesti.

         (3)  Luxembourg: alocarea pentru achiziționarea de produse lactate de pe piața UE: 44 989 EUR, sumă care trebuie dedusă din alocarea pentru lapte praf degresat pentru Luxembourg.

      ANEXA II

                  (a)

                  Transferuri de cereale pe teritoriul Uniunii, autorizate în cadrul planului pentru exercițiul 2012:

                              Cantitate
                              (tone)

                              Deținător

                              Beneficiar

                              1

                              33 988,763

                              Agency for Rural Affairs, Suomi/Finland

                              Държавен фонд ‘Земеделие’ – Разплащателна агенция, България

                              2

                              5 156,000

                              RPA, UK

                              Държавен фонд ‘Земеделие’ – Разплащателна агенция, България

                              3

                              450,000

                              SJV, Sverige

                              SZIF, Česká Republika

                              4

                              1 230,373

                              SJV, Sverige

                              Ministry for Resources and Rural Affairs Paying Agency, Malta

                              5

                              16 880,298

                              BLE, Deutschland

                              Agenția de Plăți și Intervenție pentru Agricultură, România

                              6

                              41 360,295

                              Agency for Rural Affairs, Suomi/Finland

                              Agenția de Plăți și Intervenție pentru Agricultură, România

                              7

                              54 368,831

                              SJV, Sverige

                              Agenția de Plăți și Intervenție pentru Agricultură, România

                              8

                              147,000

                              FranceAgriMer, France

                              Pôdohospodárska platobná agentúra, Slovenská Republika

                              9

                              8 829,092

                              SJV, Sverige

                              Pôdohospodárska platobná agentúra, Slovenská Republika

                  (b)

                  Transferurile de lapte praf degresat pe teritoriul Uniunii, autorizate în cadrul planului pentru exercițiul 2012:

                              Cantitate
                              (tone)

                              Deținător

                              Beneficiar

                              1

                              2 682,688

                              BLE, Deutschland

                              OPEKEPE, Elláda

                              2

                              330,350

                              SZIF, Česká Republika

                              FEGA, España

                              3

                              6 308,486

                              OFI, Ireland

                              FEGA, España

                              4

                              3 456,204

                              RPA, UK

                              FEGA, España

                              5

                              2 118,853

                              RPA, UK

                              FranceAgriMer, France

                              6

                              7 905,602

                              BIRB, Belgique

                              AGEA, Italia

                              7

                              1 476,378

                              OFI, Ireland

                              AGEA, Italia

                              8

                              2 749,632

                              Dienst Regelingen Roermond, Netherlands

                              AGEA, Italia

                              9

                              207,300

                              SJV, Sverige

                              AGEA, Italia

                              10

                              870,042

                              Lietuvos žemės ūkio ir maisto produktų rinkos reguliavimo agentūra, Lietuva

                              Rural Support Service, Latvia

                              11

                              1 807,420

                              RPA, UK

                              Mezőgazdasági és Vidékfejlesztési Hivatal, Magyarország

                              12

                              3 294,212

                              BLE, Deutschland

                              ARR, Polska

                              13

                              1 675,024

                              Lietuvos žemės ūkio ir maisto produktų rinkos reguliavimo agentūra, Lietuva

                              ARR, Polska

                              14

                              4 693,285

                              RPA, UK

                              ARR, Polska

                              15

                              2 525,314

                              RPA, UK

                              IFAP I.P., Portugal

                              16

                              287,747

                              Dienst Regelingen Roermond, Netherlands

                              Agencija Republike Slovenije za kmetijske trge in razvoj podeželja, Slovenija

                              17

                              252,008

                              PRIA, Eesti

                              Agency for Rural Affairs, Suomi/Finland

                              18

                              489,296

                              Dienst Regelingen Roermond, Netherlands

                              Agency for Rural Affairs, Suomi/Finland


title: Regulamentul de punere în aplicare (UE) nr. 646/2014 al Comisiei din 12 iunie 2014 privind clasificarea anumitor mărfuri în Nomenclatura combinată

text:
               18.6.2014

               RO

               Jurnalul Oficial al Uniunii Europene

               L 178/2

         REGULAMENTUL DE PUNERE ÎN APLICARE (UE) NR. 646/2014 AL COMISIEI
   din 12 iunie 2014
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (1), în special articolul 9 alineatul (1) litera (a),
   întrucât:

               (1)

               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.

               (2)

               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia orice fel de subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.

               (3)

               În temeiul acestor reguli generale, mărfurile descrise în coloana 1 a tabelului din anexă ar trebui clasificate la codul NC indicat în coloana 2, pe baza motivelor care figurează în coloana 3 a aceluiași tabel.

               (4)

               Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 12 alineatul (6) din Regulamentul (CEE) nr. 2913/92 al Consiliului (2), a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă ar trebui să fie de trei luni.

               (5)

               Măsurile prevăzute în prezentul regulament sunt conforme cu avizul Comitetului Codului vamal,

         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codul NC indicat în coloana 2 a aceluiași tabel.
   Articolul 2
   Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 12 alineatul (6) din Regulamentul (CEE) nr. 2913/92, pentru o perioadă de trei luni de la data intrării în vigoare a prezentului regulament.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 12 iunie 2014.

            Pentru Comisie,

            pentru președinte

         Algirdas ŠEMETA

            Membru al Comisiei

      (1)  JO L 256, 7.9.1987, p. 1.

      (2)  Regulamentul (CEE) nr. 2913/92 al Consiliului din 12 octombrie 1992 de instituire a Codului vamal comunitar (JO L 302, 19.10.1992, p. 1).

      ANEXĂ

                  Descrierea mărfurilor

                  Clasificare
                  (Cod NC)

                  Motive

                  (1)

                  (2)

                  (3)

                  Un produs din oțel având corpul parțial filetat și parțial învelit în plastic. Produsul are un cap cu adâncitură în formă de cruce. El nu este nici conic, nici ascuțit la capăt. Are o lungime de aproximativ 45 mm și diametrul exterior de aproximativ 7 mm.
                  Produsul este conceput pentru a fi o parte a unei asamblări pentru mobilă. Capătul filetat al produsului trebuie înșurubat într-o gaură executată în prealabil într-o parte a mobilei. Capul trebuie introdus într-o gaură executată în prealabil în altă parte a mobilei. Cele două părți ale mobilei sunt îmbinate prin blocarea capului în fanta din cealaltă parte a asamblării (neinclusă la prezentare).

                      (1)A se vedea imaginea.

                  7318 19 00

                  Clasificarea se stabilește pe baza regulilor generale 1, 3 litera (b) și 6 de interpretare a Nomenclaturii combinate, a notei 1 de la capitolul 83 și a textului codurilor NC 7318 și 7318 19 00.
                  Produsul este un articol compus din două materiale. El trebuie clasificat în funcție de materialul care îi conferă caracterul esențial (metal).
                  Clasificarea la poziția 8302 ca decorațiuni din metale comune pentru mobilă este exclusă, deoarece produsul este doar o parte a unei asamblări complete și are caracteristicile unui articol filetat de la poziția 7318 (a se vedea nota 1 la capitolul 83).
                  Produsul nu este considerat ca fiind un șurub de la poziția 7318, deoarece nu permite, singur, strângerea sau asamblarea pieselor. Numai capătul filetat este înșurubat, în timp ce celălalt capăt este blocat în fanta din cealaltă parte a asamblării. În consecință, clasificarea la codurile NC 7318 12, 7318 14 sau 7318 15 este exclusă.
                  Prin urmare, articolul trebuie clasificat la codul NC 7318 19 00 ca alte articole din oțel filetate.

         (1)  Imaginea are un caracter strict informativ.


title: Regulamentul de punere în aplicare (UE) 2017/897 al Comisiei din 24 mai 2017 de stabilire a valorilor forfetare de import pentru fixarea prețului de intrare pentru anumite fructe și legume

text:
               25.5.2017

               RO

               Jurnalul Oficial al Uniunii Europene

               L 138/126

         REGULAMENTUL DE PUNERE ÎN APLICARE (UE) 2017/897 AL COMISIEI
   din 24 mai 2017
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în ceea ce privește sectorul fructelor și legumelor și sectorul fructelor și legumelor prelucrate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 24 mai 2017.

            Pentru Comisie,

            pentru președinte

         Jerzy PLEWA

            Director general

            Direcția Generală Agricultură și Dezvoltare Rurală

      (1)  JO L 347, 20.12.2013, p. 671.

      (2)  JO L 157, 15.6.2011, p. 1.

      ANEXĂ

         Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  MA

                  99,7

                  TR

                  67,0

                  ZZ

                  83,4

                  0707 00 05

                  TR

                  84,9

                  ZZ

                  84,9

                  0709 93 10

                  TR

                  130,3

                  ZZ

                  130,3

                  0805 10 22 , 0805 10 24 , 0805 10 28

                  EG

                  53,1

                  MA

                  54,5

                  TR

                  48,9

                  ZA

                  91,0

                  ZZ

                  61,9

                  0805 50 10

                  AR

                  116,2

                  TR

                  153,8

                  ZA

                  150,8

                  ZZ

                  140,3

                  0808 10 80

                  AR

                  158,4

                  BR

                  117,1

                  CL

                  132,2

                  CN

                  145,5

                  NZ

                  153,3

                  ZA

                  107,8

                  ZZ

                  135,7

                  0809 29 00

                  TR

                  367,5

                  ZZ

                  367,5

         (1)  Nomenclatura țărilor stabilită prin Regulamentul (UE) nr. 1106/2012 al Comisiei din 27 noiembrie 2012 de punere în aplicare a Regulamentului (CE) nr. 471/2009 al Parlamentului European și al Consiliului privind statisticile comunitare privind comerțul exterior cu țările terțe, în ceea ce privește actualizarea nomenclatorului țărilor și teritoriilor (JO L 328, 28.11.2012, p. 7). Codul „ZZ” desemnează „alte origini”.


title: Regulamentul de punere în aplicare (UE) nr. 1251/2012 al Comisiei din 20 decembrie 2012 de modificare a Regulamentului (CE) nr. 1183/2005 al Consiliului de instituire a anumitor măsuri speciale împotriva persoanelor ale căror acțiuni încalcă embargoul asupra armelor impus Republicii Democratice Congo

text:
               21.12.2012

               RO

               Jurnalul Oficial al Uniunii Europene

               L 352/42

         REGULAMENTUL DE PUNERE ÎN APLICARE (UE) NR. 1251/2012 AL COMISIEI
   din 20 decembrie 2012
   de modificare a Regulamentului (CE) nr. 1183/2005 al Consiliului de instituire a anumitor măsuri speciale împotriva persoanelor ale căror acțiuni încalcă embargoul asupra armelor impus Republicii Democratice Congo
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1183/2005 al Consiliului din 18 iulie 2005 de instituire a anumitor măsuri speciale împotriva persoanelor ale căror acțiuni încalcă embargoul asupra armelor impus Republicii Democratice Congo (1), în special articolul 9 alineatul (1) litera (a),
   întrucât:

               (1)

               În anexa I la Regulamentul (CE) nr. 1183/2005 sunt enumerate persoanele fizice și juridice, entitățile și organismele cărora li se aplică înghețarea fondurilor și a resurselor economice în temeiul regulamentului.

               (2)

               La 12 octombrie și 30 noiembrie 2012, Comitetul de sancțiuni al Consiliului de Securitate al Organizației Națiunilor Unite a adăugat trei persoane pe lista de persoane și entități care fac obiectul înghețării activelor.

               (3)

               Adresa pentru notificarea Comisiei Europene prevăzută în anexa II a Regulamentului (CE) nr. 1183/2005 ar trebui actualizată.

               (4)

               Prin urmare, anexele I și II la Regulamentul (CE) nr. 1183/2005 ar trebui modificate în consecință.

               (5)

               Pentru a se asigura eficacitatea măsurilor prevăzute în prezentul regulament, acesta ar trebui să intre în vigoare imediat,

         ADOPTĂ PREZENTUL REGULAMENT:
   Articolul 1
   Regulamentul (UE) nr. 1183/2005 se modifică după cum urmează:

               (1)

               Anexa I se modifică în conformitate cu anexa I la prezentul regulament.

               (2)

               Anexa II se modifică în conformitate cu anexa II la prezentul regulament.

         Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 20 decembrie 2012.

            Pentru Comisie, pentru președinte

            Șef al Serviciului Instrumente de Politică Externă

      (1)  JO L 193, 23.07.05, p. 1.

      ANEXA I
      Anexa I la Regulamentul (CE) nr. 1183/2005 se modifică după cum urmează:
      Următoarele mențiuni se adaugă la rubrica „A. PERSOANE FIZICE”:

                  (a)

                     „Sultani Makenga [alias (a) Colonel Sultani Makenga, (b) Emmanuel Sultani Makenga]. Data nașterii: 25 decembrie 1973. Locul nașterii: Rutshuru, Republica Democratică Congo. Naționalitate: congoleză. Alte informații: responsabil militar al grupării Mouvement du 23 Mars (M23), care operează în Republica Democratică Congo. Data desemnării menționată la articolul 5 alineatul (1) litera (b): 12.11.2012.”

                  (b)

                     „Baudoin Ngaruye Wa Myamuro (alias Colonel Baudoin Ngaruye). Data nașterii: 1978. Locul nașterii: Lusamambo, Teritoriul Lubero, Republica Democratică Congo. Alte informații: responsabil militar al grupării Mouvement du 23 Mars (M23). Număr de identificare FARDC: 1-78-09-44621-80. Data desemnării menționată la articolul 5 alineatul (1) litera (b): 30.11.2012.”

                  (c)

                     „Innocent Kaina [alias (a) Colonel Innocent Kaina, (b) India Queen]. Locul nașterii: Bunagana, Teritoriul Rutshuru, Republica Democratică Congo. Data desemnării menționată la articolul 5 alineatul (1) litera (b): 30.11.2012.”

      ANEXA II
      Anexa II la Regulamentul (CE) nr. 1183/2005 se modifică după cum urmează:
      Rubrica „Comunitatea Europeană” și paragraful care figurează sub rubrica „Comunitatea Europeană” se înlocuiesc cu următoarea rubrică și cu următorul paragraf:

         „Adresa pentru transmiterea notificărilor către Comisia Europeană:

                     Commission européenne

                     Service des instruments de politique étrangère (FPI)

                     Bureau EEAS 02/309

                     B-1049 Bruxelles/Brussel (Belgique/België)

                     E-mail: relex-sanctions@ec.europa.eu”


title: Regulamentul de punere în aplicare (UE) nr. 1352/2011 al Comisiei din 20 decembrie 2011 de modificare a Regulamentului (CE) nr. 1236/2005 al Consiliului privind comerțul cu anumite bunuri susceptibile de a fi utilizate pentru a impune pedeapsa capitală, tortura și alte pedepse sau tratamente cu cruzime, inumane sau degradante

text:
               21.12.2011

               RO

               Jurnalul Oficial al Uniunii Europene

               L 338/31

         REGULAMENTUL DE PUNERE ÎN APLICARE (UE) NR. 1352/2011 AL COMISIEI
   din 20 decembrie 2011
   de modificare a Regulamentului (CE) nr. 1236/2005 al Consiliului privind comerțul cu anumite bunuri susceptibile de a fi utilizate pentru a impune pedeapsa capitală, tortura și alte pedepse sau tratamente cu cruzime, inumane sau degradante
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1236/2005 al Consiliului din 27 iunie 2005 privind comerțul cu anumite bunuri susceptibile de a fi utilizate pentru a impune pedeapsa capitală, tortura și alte pedepse sau tratamente cu cruzime, inumane sau degradante (1), în special articolul 12 alineatul (2),
   întrucât:

               (1)

               Regulamentul (CE) nr. 1236/2005 impune o interdicție cu privire la exportul de bunuri care nu au nicio altă utilizare practică decât cea de a impune pedeapsa capitală, tortura și alte pedepse sau tratamente cu cruzime, inumane sau degradante, precum și controale ale exportului de anumite bunuri care ar putea fi utilizate în acest scop. Acesta respectă drepturile fundamentale și principiile recunoscute de Carta drepturilor fundamentale a Uniunii Europene, în special respectul și protecția demnității umane, dreptul la viață și interzicerea torturii și a pedepselor sau tratamentelor inumane și degradante.

               (2)

               În câteva cazuri recente, unele medicamente exportate către țări terțe au fost deturnate și folosite pentru a impune pedeapsa capitală, în special prin administrarea unei supradoze letale prin injectare. Uniunea dezaprobă pedeapsa capitală în toate circumstanțele și acționează în vederea abolirii universale a acesteia. Exportatorii au obiectat față de asocierea lor involuntară la o astfel de utilizare a produselor pe care le-au creat pentru uz medical.

               (3)

               Prin urmare, este necesar să se completeze lista bunurilor care fac obiectul restricțiilor de comercializare, în vederea prevenirii utilizării anumitor medicamente pentru a impune pedeapsa capitală și în vederea garantării faptului că toți exportatorii de medicamente din Uniune fac obiectul unor condiții uniforme în acest sens. Medicamentele în cauză au fost elaborate, inter alia, pentru a fi utilizate în anestezii și sedări, prin urmare, exportul acestora nu ar trebui să facă obiectul unei interdicții complete.

               (4)

               Este necesar, de asemenea, să se extindă interdicția privind comerțul de centuri electrice, pentru ca în domeniul de aplicare al acesteia să intre și alte dispozitive purtate pe corp similare, cum ar fi manșoane și manșete electrice care au același efect ca și centurile electrice.

               (5)

               Este necesar să se interzică comerțul de bastoane cu ținte care nu sunt admisibile în vederea aplicării legii. Deși țintele pot provoca dureri sau suferințe semnificative, bastoanele cu ținte nu par a fi mai eficace în combaterea luptelor de stradă sau în vederea autoapărării decât bastoanele obișnuite, iar durerea sau suferința provocată de ținte este, prin urmare, crudă și nu este strict necesară în vederea combaterii luptelor de stradă sau în vederea autoprotecției.

               (6)

               Numerotarea anumitor părți ale Nomenclaturii combinate (NC) a fost modificată după adoptarea Regulamentului (CE) nr. 1236/2005 și, prin urmare, codurile NC relevante ar trebui actualizate în consecință.

               (7)

               Măsurile prevăzute în prezentul regulament sunt conforme cu avizul Comitetului pentru regimul comun aplicabil exporturilor de produse.

               (8)

               Pentru a garanta eficacitatea măsurilor prevăzute în prezentul regulament, acesta trebuie să intre în vigoare de îndată,

         ADOPTĂ PREZENTUL REGULAMENT:
   Articolul 1
   Anexa II și anexa III la Regulamentul (CE) nr. 1236/2005 se înlocuiesc cu textele din anexa I, respectiv din anexa II.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.
   Nu se aplică produselor enumerate la punctul 4.1 din anexa III pentru care a fost depusă o declarație de export înainte de intrarea sa în vigoare.

      Prezentul regulament este obligatoriu în toate elementele sale și se aplică direct în statele membre în conformitate cu tratatele.
      Adoptat la Bruxelles, 20 decembrie 2011.

            Pentru Comisie

            Președintele

         José Manuel BARROSO

      (1)  JO L 200, 30.7.2005, p. 1.

      ANEXA I

            „ANEXA II

               Lista bunurilor menționate la articolele 3 și 4

               Notă introductivă:

            «Codurile NC» din prezenta anexă se referă la coduri prevăzute în partea a doua a anexei I la Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (1).
            Atunci când codul NC este precedat de «ex», bunurile care intră sub incidența Regulamentului (CE) nr. 1236/2005 reprezintă doar o parte din domeniul de aplicare al codului NC și sunt determinate atât de descrierea din prezenta anexă, cât și de domeniul de aplicare al codului NC.

               Notă: Această listă nu include produse medico-tehnice.

                        Codul NC

                        Descriere

                        1.   Bunuri concepute pentru execuția ființelor umane, și anume:

                        ex 4421 90 98
                        ex 8208 90 00

                                    1.1.

                                    Spânzurători și ghilotine

                        ex 8543 70 90
                        ex 9401 79 00
                        ex 9401 80 00
                        ex 9402 10 00
                        ex 9402 90 00

                                    1.2.

                                    Scaune electrice concepute pentru execuția ființelor umane

                        ex 9406 00 38
                        ex 9406 00 80

                                    1.3.

                                    Camere ermetice, de exemplu din oțel și sticlă, concepute pentru execuția ființelor umane prin administrarea unui gaz sau a unui agent mortal

                        ex 8413 81 00
                        ex 9018 90 50
                        ex 9018 90 60
                        ex 9018 90 84

                                    1.4.

                                    Sisteme de injectare automate concepute pentru execuția ființelor umane prin administrarea unui agent chimic mortal

                        2.   Bunuri concepute pentru imobilizarea ființelor umane, și anume:

                        ex 8543 70 90

                                    2.1.

                                    Dispozitive cu șocuri electrice destinate să fie purtate pe corpul unei persoane imobilizate, cum ar fi centuri, manșoane și manșete, concepute pentru imobilizarea ființelor umane prin administrarea de șocuri electrice și cu o tensiune în vid mai mare de 10 000 V

                        3.   Dispozitive portabile cu privire la care se pretinde că au fost concepute pentru combaterea luptelor de stradă, și anume:

                        ex 9304 00 00

                                    3.1.

                                    Bastoane sau matrace fabricate din metal sau din alt material a căror tijă este prevăzută cu ținte de metal

         (1)  JO L 256, 7.9.1987, p. 1.”

      ANEXA II

            „ANEXA III

               Lista bunurilor menționate la articolul 5

               Notă introductivă:

            Codurile NC din prezenta anexă se referă la coduri prevăzute în partea a doua a anexei I la Regulamentul (CEE) nr. 2658/87 privind Nomenclatura tarifară și statistică și Tariful vamal comun.
            Atunci când codul NC este precedat de «ex», bunurile care intră sub incidența Regulamentului (CE) nr. 1236/2005 reprezintă doar o parte din domeniul de aplicare al codului NC și sunt determinate atât de descrierea din prezenta anexă, cât și de domeniul de aplicare al codului NC.

                        Codul NC

                        Descriere

                        1.   Bunuri concepute pentru imobilizarea ființelor umane, și anume:

                        ex 9401 61 00
                        ex 9401 69 00
                        ex 9401 71 00
                        ex 9401 79 00
                        ex 9401 80 00
                        ex 9402 90 00
                        ex 9403 20 20
                        ex 9403 20 80
                        ex 9403 50 00
                        ex 9403 70 00
                        ex 9403 81 00
                        ex 9403 89 00

                                    1.1.

                                    Scaune de constrângere și mese echipate cu cătușe

                           Notă:

                        Acest punct nu se aplică scaunelor de constrângere pentru persoanele cu handicap.

                        ex 7326 90 98
                        ex 8301 50 00
                        ex 3926 90 97

                                    1.2.

                                    Lanțuri de picioare, lanțuri multiple, cătușe și cătușe individuale ale acestora

                           Notă:

                        Acest punct nu se aplică «cătușelor obișnuite». Cătușele obișnuite sunt cătușe a căror dimensiune totală, inclusiv lanțul, măsurată de la marginea exterioară a uneia dintre cătușe până la marginea exterioară a celeilalte este cuprinsă între 150 și 280 mm în poziția «închis» și care nu au fost modificate pentru a provoca durere fizică sau suferințe.

                        ex 7326 90 98
                        ex 8301 50 00
                        ex 3926 90 97

                                    1.3.

                                    Cătușe pentru degetul mare și șuruburi pentru zdrobit degetul mare, inclusiv cătușe dințate pentru degetul mare

                        2.   Dispozitive portabile concepute pentru combaterea luptelor de stradă sau pentru autoapărare, și anume:

                        ex 8543 70 90
                        ex 9304 00 00

                                    2.1.

                                    Dispozitive portabile cu energie electrostatică, inclusiv, dar fără a se limita la: bastoane electrice, scuturi electrice, pistoale electrice paralizante și pistoale electrice cu săgeți cu o tensiune în vid mai mare de 10 000 V

                                    1.

                                    Acest punct nu se aplică centurilor electrice și altor dispozitive menționate la punctul 2.1 din anexa II.

                                    2.

                                    Acest punct nu se aplică dispozitivelor electrice individuale în cazul în care acestea însoțesc utilizatorul pentru protecția sa personală.

                        3.   Echipament portabil pentru difuzarea de substanțe incapacitante în vederea combaterii luptelor de stradă sau în vederea autoapărării și substanțele aferente, și anume:

                        ex 8424 20 00
                        ex 9304 00 00

                                    3.1.

                                    Dispozitive portabile concepute sau modificate în scopul combaterii luptelor de stradă sau al autoapărării prin administrarea sau răspândirea unui agent chimic imobilizant

                           Notă:

                        Acest punct nu se aplică dispozitivelor portabile individuale în cazul în care acestea însoțesc utilizatorul pentru protecția sa personală, chiar dacă conțin un agent chimic.

                        ex 2924 29 98

                                    3.2.

                                    Vanillylamidă de acid pelargonic (PAVA) (CAS RN 2444-46-4)

                        ex 2939 99 00

                                    3.3.

                                    Oleorășină de Capsicum (OC) (CAS RN 8023-77-6)

                        4.   Produse care ar putea fi utilizate pentru execuția ființelor umane prin injecție letală, și anume:

                        ex 2933 53 90
                        [(a)-(f)]
                        ex 2933 59 95
                        [(g) și (h)]

                                    4.1.

                                    Anestezice barbiturice cu acțiune scurtă sau medie, inclusiv, dar fără a se limita la:

                                                (a)

                                                amobarbital (CAS RN 57-43-2)

                                                (b)

                                                amobarbital sodic (CAS RN 64-43-7)

                                                (c)

                                                pentobarbital (CAS RN 76-74-4)

                                                (d)

                                                pentobarbital sodic (CAS 57-33-0)

                                                (e)

                                                secobarbital (CAS RN 76-73-3)

                                                (f)

                                                secobarbital sodic (CAS RN 309-43-3)

                                                (g)

                                                tiopental (CAS RN 76-75-5)

                                                (h)

                                                tiopental sodic (CAS RN 71-73-8), cunoscut, de asemenea, sub denumirea de tiopentonă de sodiu (thiopentone sodium)

                           Notă:

                        Acest articol controlează și produsele care conțin unul dintre anestezicele incluse în grupul anestezicelor barbiturice cu acțiune scurtă sau medie.”


title: Regulamentul de punere în aplicare (UE) 2017/1847 al Comisiei din 12 octombrie 2017 de aprobare a unei modificări a caietului de sarcini al unei denumiri de origine protejate sau al unei indicații geografice protejate [Dealurile Crișanei (IGP)]

text:
               13.10.2017

               RO

               Jurnalul Oficial al Uniunii Europene

               L 264/3

         REGULAMENTUL DE PUNERE ÎN APLICARE (UE) 2017/1847 AL COMISIEI
   din 12 octombrie 2017
   de aprobare a unei modificări a caietului de sarcini al unei denumiri de origine protejate sau al unei indicații geografice protejate [Dealurile Crișanei (IGP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 99,
   întrucât:

               (1)

               Comisia a examinat cererea de aprobare a unei modificări a caietului de sarcini al indicației geografice protejate „Dealurile Crișanei”, depusă de România în temeiul articolului 105 din Regulamentul (UE) nr. 1308/2013.

               (2)

               În conformitate cu articolul 97 alineatul (3) din Regulamentul (UE) nr. 1308/2013, Comisia a publicat cererea de aprobare a modificării caietului de sarcini în Jurnalul Oficial al Uniunii Europene
                   (2).

               (3)

               Comisia nu a primit nicio declarație de opoziție în conformitate cu articolul 98 din Regulamentul (UE) nr. 1308/2013.

               (4)

               Așadar, în conformitate cu articolul 99 din Regulamentul (UE) nr. 1308/2013, modificarea caietului de sarcini ar trebui aprobată.

               (5)

               Măsurile prevăzute în prezentul regulament sunt conforme cu avizul Comitetului pentru organizarea comună a piețelor agricole,

         ADOPTĂ PREZENTUL REGULAMENT:
   Articolul 1
   Se aprobă modificarea caietului de sarcini publicată în Jurnalul Oficial al Uniunii Europene cu privire la denumirea „Dealurile Crișanei” (IGP).
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 12 octombrie 2017.

            Pentru Comisie

            Președintele

         Jean-Claude JUNCKER

      (1)  JO L 347, 20.12.2013, p. 671.

      (2)  JO C 197, 21.6.2017, p. 12.


title: Regulamentul de punere în aplicare (UE) nr. 419/2012 al Comisiei din 16 mai 2012 de modificare a Regulamentului de punere în aplicare (UE) nr. 562/2011 de adoptare a planului de repartizare către statele membre a resurselor imputabile exercițiului bugetar 2012 pentru furnizarea de alimente din stocurile de intervenție pentru persoanele cele mai defavorizate din Uniunea Europeană

text:
               17.5.2012

               RO

               Jurnalul Oficial al Uniunii Europene

               L 130/14

         REGULAMENTUL DE PUNERE ÎN APLICARE (UE) NR. 419/2012 AL COMISIEI
   din 16 mai 2012
   de modificare a Regulamentului de punere în aplicare (UE) nr. 562/2011 de adoptare a planului de repartizare către statele membre a resurselor imputabile exercițiului bugetar 2012 pentru furnizarea de alimente din stocurile de intervenție pentru persoanele cele mai defavorizate din Uniunea Europeană
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 43 literele (f) și (g), coroborat cu articolul 4,
   având în vedere Regulamentul (CE) nr. 2799/98 al Consiliului din 15 decembrie 1998 de stabilire a sistemului agromonetar pentru moneda euro (2), în special articolul 3 alineatul (2),
   întrucât:

               (1)

               Regulamentul de punere în aplicare (UE) nr. 562/2011 al Comisiei (3), astfel cum a fost modificat prin Regulamentul de punere în aplicare (UE) nr. 208/2012 (4), a stabilit că termenele pentru depunerea solicitărilor de plată și efectuarea plăților vor fi 30 septembrie 2012 și, respectiv, 15 octombrie, și prevede ca perioada de punere în aplicare a planului de distribuire pentru anul 2012 să se încheie la 28 februarie 2013.

               (2)

               Pentru a permite statelor membre să utilizeze aceste termene în mod eficient, este necesar să se prevadă posibilitatea de a acorda plăți în avans pentru transportarea produselor către spațiile de depozitare ale organizațiilor caritabile și pentru costurile de transport, administrative și de depozitare suportate de organizațiile caritabile desemnate să distribuie produsele. Pentru a se asigura punerea în aplicare eficientă a planului anual trebuie ca furnizarea de produse să beneficieze, în cazuri justificate corespunzător, de aceeași posibilitate. În plus, trebuie să se stabilească cum și când este necesară o garanție.

               (3)

               Luând în considerare caracterul nelucrativ al organizațiilor desemnate menționate la articolul 27 alineatul (1) din Regulamentul (CE) nr. 1234/2007, autoritățile competente ale statelor membre trebuie să fie împuternicite să permită instrumente alternative de garantare atunci când organizațiilor respective li se plătesc avansuri referitoare la costurile lor administrative, de transport și de depozitare.

               (4)

               În scopuri contabile, statele membre trebuie să aibă obligația de a notifica Comisia cu privire la anumite informații referitoare la plățile în avans.

               (5)

               Prin urmare, Regulamentul de punere în aplicare (UE) nr. 562/2011 trebuie modificat în consecință.

               (6)

               Măsurile prevăzute de prezentul regulament sunt conforme cu avizul Comitetului de gestionare a organizării comune a piețelor agricole,

         ADOPTĂ PREZENTUL REGULAMENT:
   Articolul 1
   În Regulamentul de punere în aplicare (UE) nr. 562/2011 se introduce următorul articol 4a:

      „Articolul 4a
      (1)   În scopul punerii în aplicare a planului anual de distribuire menționat la articolul 1 din prezentul regulament, operatorii selectați în conformitate cu articolul 4 alineatele (4) și (6) din Regulamentul (UE) nr. 807/2010 și organizațiile desemnate menționate la articolul 27 alineatul (1) din Regulamentul (CE) nr. 1234/2007 pot depune la autoritatea competentă din statul membru în cauză o cerere de plăți în avans pentru costurile de transportare a produselor către spațiile de depozitare ale organizațiilor desemnate, menționate la articolul 27 alineatul (7) paragraful al doilea litera (a) din Regulamentul (CE) nr. 1234/2007, și pentru costurile administrative, de transport și de depozitare menționate la paragraful al doilea litera (b) din articolul respectiv. În cazuri justificate corespunzător, statele membre pot, de asemenea, acorda plăți în avans pentru costurile de furnizare a produselor către operatorii selectați în conformitate cu articolul 4 alineatul (4) din Regulamentul (UE) nr. 807/2010, cu condiția ca operatorii respectivi să fi demonstrat, într-un mod considerat satisfăcător de către statele membre în cauză, că anterior datei de 15 octombrie 2012:

                  (a)

                  și-au asumat angajamente cu caracter juridic obligatoriu în vederea punerii în aplicare a acțiunii;

                  (b)

                  au înaintat semnificativ în ceea ce privește punerea în aplicare a acțiunii; și

                  (c)

                  au luat toate măsurile necesare pentru a se asigura că punerea în aplicare se va încheia cel târziu la 28 februarie 2013.

            (2)   Autoritatea competentă poate acorda o plată în avans de până la 100 % din suma solicitată, cu condiția constituirii unei garanții egale cu 110 % din avansul menționat la alineatul (1). În cazul operatorilor selectați în conformitate cu articolul 4 alineatul (4) din Regulamentul (UE) nr. 807/2010, garanția menționată la articolul respectiv se consideră a fi suficientă în sensul prezentului articol.
      (3)   În sensul alineatului (2), se aplică Regulamentul de punere în aplicare (UE) nr. 282/2012 al Comisiei (5).
      (4)   În cazul organizațiilor desemnate prevăzute la alineatul (1), agenția de plată poate accepta o garanție scrisă din partea unei autorități publice, în conformitate cu dispozițiile în vigoare în statele membre, de valoare egală cu procentul prevăzut la alineatul (2), cu condiția ca autoritatea publică să își asume angajamentul de a plăti suma acoperită de garanția respectivă, în cazul în care nu se stabilește dreptul la avansul plătit. Statele membre pot, de asemenea, să prevadă un instrument cu efect echivalent, în conformitate cu dispozițiile în vigoare în statele membre, cu condiția ca acesta să garanteze rambursarea avansului acordat, în cazul în care nu se stabilește dreptul la avans.
      (5)   Cel târziu la 15 ianuarie 2013, statele membre informează Comisia cu privire la valoarea totală a plăților în avans efectuate până la 15 octombrie 2012 în conformitate cu alineatul (2), care nu au fost închise și care se referă la acțiuni nefinalizate de beneficiarii finali.

   Articolul 2
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 16 mai 2012.

            Pentru Comisie

            Președintele

         José Manuel BARROSO

      (1)  JO L 299, 16.11.2007, p. 1.

      (2)  JO L 349, 24.12.1998, p. 1.

      (3)  JO L 152, 11.6.2011, p. 24.

      (4)  JO L 72, 10.3.2012, p. 32.

      (5)  JO L 92, 30.3.2012, p. 4.”